Атрыманьне дазволу сьпявак расцаніў няйначай як перамогу. Чамусьці, над беларускай апазыцыяй. Ён напісаў на сваім сайце: «Арганізавана іх апрычнікі пішуць скаргі на мяне, ажыўлена абвінавачваючы ва ўсіх грахох чалавецтва і сваіх няўдачах. Патрабуюць забараніць правядзеньне маіх канцэртаў у Беларусі. Першай пад іх пахабны ўдар трапіла Віцебская вобласьць. Пасьля прыведзенай праверкі іх абвінавачаньні ў дачыненьні да мяне не пацьвердзіліся. Хлусьня і паклёп – гэта іх зброя. Хлусьня і паклёп у дачыненьні да маёй Беларусі, хлусьня ў дачыненьні да кіраўніка дзяржавы, хлусьня аб сытуацыі».